Newyddion Medi 2016 – Cefnogi Ymchwil, Prifysgol Bangor
Blas rhyngwladol i seithfed Ysgol Haf Visceral Mind
Unwaith eto, daeth nifer fawr o ymgeiswyr cymwys a blaengar iawn o bob rhan o'r byd i lenwi'r 50 lle a oedd ar gael yn Ysgol Haf Visceral Mind, a gynhaliwyd yn yr Ysgol Seicoleg ym Mangor ym mis Medi. Mae'r ysgol haf, sydd yn awr yn ei seithfed flwyddyn, yn parhau i fod yn boblogaidd ymysg ymchwilwyr ifanc uchelgeisiol sy'n awyddus i gyfranogi yn arbenigedd byd-enwog Ysgol Seicoleg Bangor ym maes niwrowyddoniaeth wybyddol. Sefydlwyd gyda chefnogaeth sefydliad James S McDonnell a chynhelir yn awr gyda chefnogaeth Ysgol Seicoleg Bangor. Prif amcan y cwrs yw unioni'r prinder o wybodaeth niwroanatomegol a geir ymysg niwrowyddonwyr ifainc, a rhoi'r cyfle i fyfyrwyr weithio'n uniongyrchol gyda sbesimenau o'r ymennydd dynol.